ข้อมูลการผลิตดันน้ำมัน-หุ้นสหรัฐฯ พุ่ง ดาวโจนส์เพิ่มขึ้น แนสแด็กปิดนิวไฮ ทองบวกแคบ
ตลาดหุ้นสหรัฐฯ กับตลาดน้ำมันปรับตัวขึ้นจากข้อมูลการผลิตที่ดีขึ้น ขณะที่ตลาดทองคำทำสถิติใหม่ แต่บวกในกรอบแคบวันที่ 3 ส.ค. 2563 ตลาดหุ้นสหรัฐฯ ปิดตลาดในแดนบวก โดยดัชนีดาวโจนส์เพิ่มขึ้น 236.08 จุด หรือราว 0.9% ปิดที่ 26664.40 จุด ส่วนดัชนีเอสแอนด์พี 500 ขยับขึ้น 23.49 จุด หรือราว 0.7% ปิดที่ 3294.61 จุด ขณะที่ดัชนีแนสแด็ก บวกเพิ่ม 157.52 จุด หรือราว 1.5% ปิดที่ 10902.80 จุดการซื้อขายวันแรกของเดือนสิงหาคมปิดบวก หลังนักลงทุนพอใจในข้อมูลการผลิต โดยสถาบัน ISM เผยดัชนีผู้จัดการฝ่ายจัดซื้อในภาคการผลิต (PMI) ในเดือนกรกฎาคม พบว่าเพิ่มขึ้นจากเดือนก่อน 1.6 จุดไปอยู่ที่ 54.2 จุด สูงสุดในรอบ 15 เดือน และมากกว่าที่นักวิเคราะห์คาดการณ์ไว้ว่าจะเพิ่มเพียง 1 จุด แม้การเจรจาเรื่องเงินกระตุ้นเศรษฐกิจรอบใหม่ของสหรัฐฯ จะยังชะงักงันนักลงทุนยังจับตาความเคลื่อนไหวของบริษัท ไมโครซอฟต์ ที่ยืนยันแล้วว่า กำลังเจรจาเข้าซื้อธุรกิจในสหรัฐฯ ของ ติ๊กต๊อก แอพพลิเคชั่นยอดนิยมจากจีน โดยนายทรัมป์ที่จ้องจะแบบแอพฯ ตัวนี้ ให้เวลาไมโครซอฟต์เจรจาข้อตกลงซื้อติ๊กต๊อกโดยสมบูรณ์ให้สำเร็จก่อน 15 ก.ย.ด้านราคาน้ำมัน ก็บวกเพิ่มขึ้นด้วยเช่นกัน หลังการเพิ่มขึ้นของดัชนี PMI ช่วยลดความกังวลจากข่าวกลุ่ม โอเปก พลัส เริ่มเพิ่มกำลังการผลิตน้ำมัน ตามข้อตกลงเมื่อเดือนก่อน จนนักลงทุนกังวลว่า จะทำให้ราคาน้ำมันตกต่ำลง โดยเฉพาะในสถานการณ์โควิด-19 ที่ทำให้ความต้องการพลังงานตกต่ำลงโดยสัญญาน้ำมันดิบ เวสต์เทกซัส อินเตอร์มีเดียต งวดส่งมอบเดือนกันยายน เพิ่มขึ้น 74 เซนต์ หรือราว 1.8% อยู่ที่ 41.01 ดอลลาร์สหรัฐ ต่อบาร์เรล ส่วนสัญญาน้ำมันดิบ เบรนต์ทะเลเหนือลอนดอน งวดส่งมอบเดือนตุลาคม เพิ่มขึ้น 63 เซนต์ หรือราว 1.5% ไปอยู่ที่ 44.15 ดอลลาร์สหรัฐต่อบาร์เรลส่วนราคาทองคำในวันจันทร์ทำสถิติใหม่ แต่เพิ่มเพียงเล็กน้อยเท่านั้น หลังจากค่าเงินดอลลาร์เมื่อเทียบกับอีก 6 สกุลเงินใหญ่ แข็งค่าขึ้น 0.3% ขณะที่พันธบัตรรัฐบาลสหรัฐฯ ก็ปรับตัวสูงขึ้นด้วย โดยโดยสัญญาซื้อขายทองคำล่วงหน้าตลาดโคเม็กซ์ งวดส่งมอบเดือนธันวาคม เพิ่มขึ้น 40 เซนต์ หรือไม่ถึง 0.1% ปิดที่ 1986.30 ดอลลาร์สหรัฐต่อออนซ์หุ้นสหรัฐฯ บวก ดาวโจนส์เพิ่มขึ้น แนสแด็กนิวไฮครั้งที่ 30 น้ำมันขึ้น-ทองทะลุ 2000 ดอลลาร์
ตลาดหุ้นสหรัฐฯ กับตลาดน้ำมันปรับตัวขึ้นจากข้อมูลการผลิตที่ดีขึ้น ดาวโจนส์เพิ่มขึ้น ขณะที่ตลาดทองคำทำสถิติใหม่ แต่บวกในกรอบแคบ
ดาวโจนส์,หุ้นสหรัฐ,ราคาน้ำมัน,ทองคำ,ข้อมูลการผลิต,ตลาดหุ้นสหรัฐ,ข่าวต่างประเทศ